**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.11:00

Rīgā, 2016. gada 10.oktobrī Nr.13

Sēdi vada: Pēteris Dzirkals – padomes priekšsēdētājs

Sēdē piedalās: Kaspars Bondars; Zigmārs Brunavs; Leonīds Jākobsons; Baiba Fromane; Normunds Grinbergs; Jānis Libkovskis; Ināra Laube; Gints Miķelsons; Mārtiņš Straume; Leonīds Pakrastiņš; Jānis Rāzna; Edmunds Valantis; Oskars Zivtiņš; Gunta Grikmane (LAS pilnvarojums).

Uzaicinātie:

|  |  |
| --- | --- |
| Arvils AšeradensJuris StinkaOlga Geitus-EitvinaAndris Jacīno | * ministru prezidenta biedrs, ekonomikas ministrs;
* EM valsts sekretārs;
* biedrība “Latvijas Būvuzņēmēju partnerība”;
* biedrība “Latvijas Būvuzņēmēju partnerība”;
 |
| Valdis Bergs | * biedrība “Latvijas Būvuzņēmēju partnerība”;
 |
| Gunita Jansone | * Building Design and Construction council;
 |
| Roberts Vecums Veco |  - Amatniecības kamera; |
| Pēteris DruķisRenārs Špade  | -Būvniecības valsts kontroles biroja direktors;- EM Būvniecības politikas nodaļas vadītājs; |

 Sēdē nepiedalās: Aivars Draudiņš; Līga Gaile; Juris Mellēns; Jurijs Strods; Elīna Rožulapa; Tālivaldis Vectirāns;.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Solidārā atbildība būvniecībā, “Grozījumi likumā “Par nodokļiem un nodevām”.
2. Elektroniskās darba laika uzskaites sistēmas ieviešana.
3. Par darba grupās paveikto:

2.1. darba grupa - Saimnieciski izdevīgākā piedāvājuma kritēriju izstrādei;

2.2. darba grupa – Par būvniecības nozares ģenerālvienošanās noslēgšanas tiesiskajiem un ekonomiskajiem aspektiem.

1. Par Latvijas Būvniecības padomes darbību (ziņojums, pieteikumu iesniegšana), darba plāns turpmākajām LBP sēdēm.

Sēdi sāk 11:05

**1.§**

**Solidārā atbildība būvniecībā,**

**“Grozījumi likumā “Par nodokļiem un nodevām”.**

--------------------------------------------------------------------------------------------------

**Ziņo:** A.Ašeradens

Valdība virza budžeta paketē priekšlikumu, par veidu, kā notiek nodokļu nomaksa būvniecībā. Ministrija neatbalsta valdībā pieņemto solidārās atbildības modeli, jo solidārās atbildības būtība ir pavisam cita, ne tikai nodokļu nomaksa.

Ja šobrīd nozarei un ministrijai ir iespējams vienoties, kas ir solidārā atbildība Latvijas izpratnē, un kas ir solidārās atbildības elementi, tad ministrija varētu virzīt uz valdību informatīvo ziņojumu. Ziņojumā nostiprinātu definīciju, kas ir solidārā atbildība, kā nozare to saprot. Tas ļautu panākt izmaiņas, ka nākamgad no 1.jūlija būtu cits risinājums.

Ziemeļvalstīs, pēc būtības Solidārā atbildība nozīmē, ka kritiskā situācijā, ja nenotiek visas ķēdes darbība, tad ģenerāluzņēmējs garantē minimālās darba samaksas un nodokļu nomaksu nodrošināšanu tiem darbiniekiem, kas ir bijuši būvlaukumā.

Latvijā izpratnē, tie varētu būt 4 elementi:

1**. vienošanās par minimālo darba samaksu**, ģenerālvienošanās, kurā paredzēta minimālā alga profesiju grupās un kas attiektos uz visiem būvdarbiem, ne tikai uz valsts pasūtījumu;

2. **darba laika uzskaite** un svarīgi, lai trešai pusei būtu saglabāti un pieejami dati. Ministrijai nav stingras pozīciju, kā to darīt, kartes un to saturs ir iekšēja nozares vienošanās.

3. **tipveida līgumi**, kas paredzētu kārtību, kā tiek slēgti līgumi

4. **Būvkomersantu reģistrs**, būtu paplašināms visiem tirgus dalībniekiem. Paredzēt, ka gadījumos, kad darbi netiek izpildīti saskaņā ar standartu un tad, ja būvuzņēmumi ļaunprātīgi izmanto nodokļu sistēmu un mēģina to apiet, tos var izslēgt no reģistra, tā liedzot iespēju darboties nozarē. Tas nodrošinātu ģenerāluzņēmēja un tirgus dalībnieku aizsardzību pret nekvalitatīvu darbu veicējiem un krāpniecību.

Šie 4 elementi, savstarpēji sadarbojoties nodrošinātu prevensiju, un visu pušu interešu ievērošanu. Ja izdodas vienoties par šiem punktiem, tad varētu ieviest solidārās atbildības principu būvniecībā Latvijā.

**Termiņi**:

Ja nozare pietiekami ātri vienojas par definīciju, kas ir solidārā atbildība un kādiem elementiem tur ir jābūt, tad EM gatavo informatīvo ziņojumu, kas satur konceptu un definīcijas. Ja Ministru kabinets akceptē, tad mēģinām šos 4 elementus ieviest. Ja to var izdarīt līdz 1. jūlijam, tad ministrija Ministru kabinetā virzītu esošā lēmuma nomaiņu.

Ar ziņojumu varētu iet uz valdību jau šogad, tad nākamo 6 mēnešu laikā varētu strādāt pie solidārās atbildības ieviešanas pasākumiem.

**Ministrs** aicina nozarei vienoties par solidārās atbildības definīciju, ar mērķi panākt kvalitātes standartu celšanu būvniecībā un nodokļu nomaksu.

**Padome** vērš uzmanību uz to, ka solidārā atbildība būtu jāsāk no pasūtītāja, jo bieži nesamaksa rodas no tā, ka nav samaksājis pasūtītājs.

**B.Fromane** – citās valstīs solidārā atbildība parasti tiek attiecināta uz minimālās darba algas samaksu, tikai dažās tā attiecās uz nodokļiem. Aicina izvērtēt šo jautājumu plašāk un definēt, kāds ir mērķis, ko vēlamies panākt. Iespējams ģenerālvienošanās jau varētu risināt daudzus jautājumus. Ārvalstīs galvenais mehānisms ir vērsts uz prevensiju, jādefinē, kas ir tās pirmspārbaudes kuras veicot solidārā atbildība neiestājas, kā valsts var garantēt informācijas pieejamību.

**P.Dzirkals** informē, ka padome šīs 4 lietas atsevišķi ir atbalstījusi un gaidīs no ministrijas redzējumu par solidārās atbildības ieviešanu būvniecībā.

**Nolemj:** 1. Ministrija sagatavo priekšlikumus informatīvajam ziņojumam par solidārās atbildības ieviešanu būvniecībā.

 2. Padomes locekļi iesniedz ministrijā izvērtējumu par citu valstu solidārās atbildības sistēmām, to atšķirībām un to, kā tās darbojas.

 3. EM iesniedz informatīvā ziņojuma projektu, par solidārās atbildības ieviešanu būvniecībā, izskatīšanai nākamajā LBP sēdē.

**2.§**

**Elektroniskās darba laika uzskaites sistēmas ieviešana**

--------------------------------------------------------------------------------------------------

|  |
| --- |
| **Ziņo:** E.Valantis  |
| Informē par ziņojuma izstrādi un identificētajiem iespējamiem ieviešanas nosacījumiem un ierosina padomei vienoties par kritiskajiem punktiem. Būvniecībā nodarbināto personu elektroniskas identifikācijas sistēmas mērķi:1. Nodrošināt darba laika uzskaiti – būtisks priekšnosacījums efektīvai minimālā atalgojuma līmeņa ieviešanai
2. Darbinieku kvalifikācijas identifikācija, lai būvniecības nozarē nodarbinātu tikai kvalificētus darbiniekus
3. Veicināt darba drošību un aizsardzību

Ieviešanas nosacījumi:* Sākotnēji ieviešama elektroniskā laika uzskaite
* Elektroniskā laika uzskaite saistāma ar būvniecības nozarē nodarbināto minimāliem atalgojuma līmeņiem
* Datiem ir jābūt pieejamiem trešām pusēm (piemēram, VID)
* Karšu izsniegšanu nodrošina brīvais tirgus
* Ārējais sistēmas administrators
* Jāspēj nodrošināt darbinieku kvalifikācijas, darba drošības un aizsardzības identifikācija

Jāvienojas, kādā veidā plānojam mainīt kvalifikācijas prasības nozarē un arī par darba drošības jautājumu, piem., organizēt centralizētu apmācību. Grūti šos jautājumus risināt caur identifikācijas kartēm. |

Primāri caur sistēmas ieviešanu tiek nodrošināta elektroniskā laika uzskaite saistībā ar būvniecības nozarē nodarbināto minimālajiem atalgojuma līmeņiem un savienojums ar citām datu bāzēm. Karšu izsniegšanu jānodrošina brīvajam tirgum. Nav izslēgta esošo personu Identifikācijas karšu izmantošanas iespēja.

**Z.Brunavs** – galvenais ir datu pieejamība, lai uzņēmējs var izvēlēties, pieeju datiem, glabājot datus “mākonī” vai serveros.

**B.Fromane** ierosina, ka katrs uzņēmums var uzkrāt šādus datus vienlaikus valstij nodrošinot pieeju pie šīm datu bāzēm un gribētu redzēt izvērtējumu, kāpēc datu bāzu veidošanu nevarētu uzdot pašiem uzņēmumiem. Atbalsta to, ka karšu izsniegšana ir brīvais tirgus, pietiktu ar to, ka tiek definētas tehniskās un saturiskās prasības identifikācijas kartēm, bet formu var izvēlēties izgatavotājs.

**Nolemj**: 1. Latvijas Būvuzņēmēju partnerība sagatavo trīs Ziemeļvalstu identifikācijas karšu sistēmu izvērtējumu.

 2. EM uz nākamo LBP sēdi sagatavo ziņojumu par Elektroniskās darba laika uzskaites sistēmas ieviešanu.

**3.§**

**Par darba grupās paveikto**

--------------------------------------------------------------------------------------------------

* 1. darba grupa - **Saimnieciski izdevīgākā piedāvājuma kritēriju izstrādei**, (G.Miķelsons, V.Bergs, B.Fromane);

G.Miķelsons informē par darba grupas darbu. EM darba grupā ir iesniegti 3 priekšlikumi no Ilgtspējīgās būvniecības padomes, Latvijas Būvuzņēmēju partnerības un Latvijas Arhitektu savienības. Darba grupā savu redzējumu prezentēja Latvijas arhitektu savienība. Līdz 10.oktobrim bija jāiesniedz priekšlikumi pārējiem darba grupas locekļiem. Nākamā sēde plānota 25.oktobrī. Ir izstrādātas 3 versijas (projektēt un būvēt, projektēšana, būvniecība). Darba grupa nav vienojusies par to vai izstrādās rekomendācijas, vai vadlīnijas, vai priekšlikumus, ko iestrādāt normatīvajā regulējumā.

Latvijas Būvuzņēmēju partnerībā (LBP) ir sava darba grupa, kas strādā pie metodoloģijas, tas ir noteikts, ka nevalstiskās organizācijas izstrādā metodoloģiju un saskaņo ar Iepirkumu uzraudzības biroju. Publiskā iepirkuma likumā ir paredzēts, ka pasūtītājs var izmantot nozares izstrādāto metodoloģiju, ko LBP arī gatavo neatkarīgi no EM darba grupas.

**B.Fromane** informē, darba grupa ir izstrādājuši vadlīniju saimnieciski izdevīgākajiem kritērijiem būvniecībā. Iepirkumu uzraudzības birojs to arī atbalsta. Priekšlikums sākt dalīt pieteikumu 2 aploksnēs (saimnieciski izdevīgums, tad tikai cenu) jautājums, kas tiks virzīts apspriešanai.

**V.Bergs** prezentē LBP darba grupā paveikto, kurā tiek aplūkots tikai būvniecības procesa iepirkums. Darba grupa nonākusi līdz 8 kritēriju grupām, kur noteikti kritēriji un apakškritēriji, uzsvaru liekot uz būvdarbu izmaksām, izmaksu atmaksas noteikumiem, izpildes termiņiem, garantijām, nosakot precīzas piemērošanas vadlīnijas. Par katru kritērija neizpildi jāparedz sankcija.

Kritēriji:

\* vadības struktūrai un personāla kvalifikācijai, līdzīgos projektos un jomās;

\* ilgtspējības, vides aizsardzība, energoefektivitātes;

\* sociālie kritēriji, nodokļu nomaksa (iepriekšējo nodokļu nomaksas pēdējo 12 mēnešu griezumā);

\* projekta uzlabojumi būvniecības procesā;

\* būvdarbu izmaksu kritērijs (reducēt uz garantijas perioda tehniskās apkopes izmaksām, tas ir precīzi izmērāms)

Apdomāšanai -

Būvdarbu izmaksas = būvniecības izmaksas + garantijas perioda izmaksas (cena)

Diskutējamie kritēriji:

\* vai būvnieks atsakās no avansa, būvnieka pašfinansējums.

\* atšķirības no būvprojekta, ja būvnieks piedāvā uzlabojumus salīdzinājumā ar projektu, piem. augstākus energoefektivitātes radītājus.

**G.Grikmane** – brīdī kad uzsāktas izmaiņas, tās jāienes projektā, tad ir 2 varianti, vai projektētājam jāpārprojektē, vai pilnu atbildību uzņemas būvnieks.

**L.Jākobsons** vērš uzmanību uz to, ka Skandināvijas valstīs lielu uzmanību pievērš darbinieku darba apstākļiem, kā arī darba drošībai, ko arī varētu vērtēt kā kritēriju.

**Nolemj**: 1.Latvijas Būvuzņēmēju partnerība izsūta sagatavotos priekšlikumus padomes locekļiem un EM Darba grupai apspriešanai.

2. Darba grupa nākamajā padomes sēdē prezentē apkopoto Saimnieciski izdevīgākā piedāvājuma kritēriju versiju.

* 1. darba grupa – **Par būvniecības nozares ģenerālvienošanās noslēgšanas tiesiskajiem un ekonomiskajiem aspektiem**.

 **(Ziņo:** B.Fromane, A.Jacīno)

Darba grupā paveiktais (prezentācija):

* sagatavoti priekšlikumi grozījumiem Darba likumā;
* analizēti nozares dati par profesijām, vidējām stundu likmēm, algām reģionos u.c.;
* nozares profesijas sagrupētas atbilstoši kvalifikācijas līmeņiem;

- izstrādāta minimālās algas likmes grupā aprēķina metodika.

Būvniecības nozares apgrozījums (CSP dati: būvniecības produkcija – apgrozījums “pašu spēkiem”): 2015 gadā apmēram 1,74 miljardi EUR.

<60% sastāda apmēram 1,05 miljardi EUR.

Ģenerālvienošanās noslēgšanas kritēriju spēj izpildīt kopumā 400 būvniecības nozares uzņēmumi sasniedzot apgrozījumu apmēram 1,3 miljardi EUR (t.i., izpildot kritēriju ar “rezervi”).

Veikta atalgojuma analīze par profesiju grupām, sadalot tās pa profesionālās kvalifikācijas līmeņiem un vērtēta vidējās algas nozarē un 200, pēc VID datiem, “baltākajos uzņēmumos”.

Paralēli notiek darbs pie koplīguma teksta. Koplīgumā neparedzēs, ka uzņēmumā būtu obligāti jāveido arodbiedrības. Drīzumā tik uzsākta kampaņa par ģenerālvienošanās noslēgšanu.

**Turpmākās darbības.**

* Profesiju grupu izveides metodikas apstiprināšana - vienošanās par principu pārejai no vidējās svērtās stundu likmes profesiju grupā uz obligāto minimālo stundu likmi *(piemēram, mīnus 10%).*
* Minimālās stundu likmes noteikšana pārējās grupās (t.sk., modelējot ietekmi uz profesiju atalgojumu grupā).
* Ģenerālvienošanās projekta izstrāde un saskaņošana.
* Nozares uzņēmumu (kuri ietilpst to uzņēmumu skaitā, kuri nepaciešami Ģenerālvienošanās noslēgšanai) informēšana par profesiju grupām un minimālajam stundu likmēm.

**Nolemj:** Pieņemt informāciju zināšanai.

**4.§**

**Par Latvijas Būvniecības padomes darbību (ziņojums, pieteikumu iesniegšana), darba plāns turpmākajām LBP sēdēm.**

--------------------------------------------------------------------------------------------------

**Ziņo:** E.Valantis

Informē padomi par to, ka līdz šā gada 1.novembrim jāiesniedz atkārtoti pieteikumi darbam padomē.

Tiks sagatavots ziņojums par Latvijas Būvniecības padomes darbu un izsūtīts padomes locekļiem.

**Nolemj:** Nākamajā Latvijas būvniecības padomes sēdē, pirms padomes vēlēšanām, iepazīstināt biedrību un nodibinājumu pārstāvjus informatīvo ziņojumu par padomes darbu iepriekšējā periodā un jaunās padomes neatliekami veicamajiem aktuālajiem uzdevumiem.

Sēdi slēdz 13:05

Padomes priekšsēdētājs P.Dzirkals

Protokolēja I.Rostoka